**Tõdva liivakarjääri keskkonnaloa menetluse algatamise teade**

Keskkonnaamet teatab, et AS Tariston (registrikood: [10887843](https://ariregister.rik.ee/ettevotja.py?ark=10887843)) (aadress Toompuiestee 35, Põhja-Tallinna linnaosa, Tallinn, Harju maakond, 10149) 21.07.2025 esitatud Tõdva liivakarjääri keskkonnaloa taotlus (esmataotlus registreeritud keskkonnaotsuste infosüsteemis KOTKAS 13.06.2025 menetluse nr M-132681 juurde, korrigeeritud taotlus 21.07.2025) on menetlusse võetud.

Taotletav Tõdva liivakarjäär asub Harju maakonnas Saku vallas Tõdva külas riigile kuuluval kinnistul Viimsi metskond 48 (katastritunnus 71814:001:0471, registriosa nr 12110250, 100% maatulundusmaa), mille riigivara valitseja on Kliimaministeerium ja volitatud asutus Riigimetsa Majandamise Keskus.

Taotletav Tõdva liivakarjäär hõlmab Kõrnumäe kruusamaardla (registrikaart nr 327) täiteliiva aktiivse tarbevaru plokke 20 ja 21, hõlmates plokke osaliselt. Tegemist on kahest lahustükist koosneva uue mäeeraldisega, mille kogupindala on 7,07 ha ja teenindusmaa kogupindala 8,41 ha. Mäeeraldisega seotud varu on järgmine: täiteliiva aktiivne tarbevaru on 262,9 tuh m³ ja kaevandatav varu 207,7 tuh m³. Maavara kaevandamise keskmiseks aastamääraks taotletakse 25 tuh m³. Maavara kasutusaladeks on teede- ja üldehitus. Keskkonnaloa kehtivusajaks taotletakse 10 aastat ning kaevandatud maa korrastatakse metsa- ja rohumaaks.

Keskkonnaloa taotluse ja muude asjassepuutuvate dokumentidega on võimalik tutvuda tööpäeviti lähimas Keskkonnaameti kontoris (+372 662 5999, [info@keskkonnaamet.ee](mailto:info@keskkonnaamet.ee)). Taotlus on digitaalselt kättesaadav keskkonnaotsuste infosüsteemis <https://kotkas.envir.ee/dokument/DM-132681-6>

Kuni keskkonnaloa andmise või andmisest keeldumise otsuse tegemiseni on igaühel õigus esitada Keskkonnaametile taotluse kohta põhjendatud ettepanekuid ja vastuväiteid.  Ettepanekuid ja vastuväiteid võib esitada suuliselt või kirjalikult e-posti aadressile info@keskkonnaamet.ee või postiaadressile Roheline 64, 80010 Pärnu.   
  
Keskkonnaloa eelnõu valmimisest teavitab Keskkonnaamet täiendavalt ametlikus väljaandes Ametlikud Teadaanded.